<http://schema.org/articleBody>
"Un excol\u00B7laborador de l&amp;#039;organitzaci\u00F3 Wikileaks considera que aquest projecte ja no compleix els objectius inicials. L&amp;#039;inform\u00E0tic alemany Daniel Domscheit-Berg, que hi va treballar durant tres anys i va deixar el grup al setembre de l&amp;#039;any passat, ha denunciat el que considera un comportament \u201Cirresponsable\u201D del fundador d&amp;#039;aquesta web, l&amp;#039;australi\u00E0 Julian Assange. Domscheit-Berg ha acusat Assange d&amp;#039;ignorar les recomanacions de protegir les fonts a l&amp;#039;hora de filtrar documents secrets. \u201CEls infants no haurien de jugar amb armes de foc\u201D, ha explicat ir\u00F2nicament sobre Assange.Domscheit-Berg, que feia servir el pseud\u00F2nim Daniel Schmitt quan era portaveu de Wikileaks a Alemanya, ha fet aquestes declaracions avui durant la presentaci\u00F3 a Berl\u00EDn el llibre \u201CInside Wikileaks\u201D, en qu\u00E8 defineix el fundador de la web de revelacions com una persona \u201Casocial\u201D. La versi\u00F3 en alemany t\u00E9 500.000 c\u00F2pies i divendres sortir\u00E0 a una vintena de pa\u00EFsos. L&amp;#039;editorial La Campana la publicar\u00E0 en catal\u00E0 el 28 de mar\u00E7.L&amp;#039;antic col\u00B7laborador d&amp;#039;Assange ha posat en marxa recentment la web Openleaks, que tindr\u00E0 una funci\u00F3 similar a la de Wikileaks. Segons el seu impulsor, en aquesta p\u00E0gina no es publicaran directament documents, sin\u00F3 que funcionar\u00E0 com una b\u00FAstia i permetr\u00E0 als associats del grup rebre informacions confidencials."^^<http://www.w3.org/2001/XMLSchema#string>
<http://www.ara.cat/internacional/europa/Wikileaks-Openleaks-Julian_Assange-Daniel_Domscheit-Berg_0_424758182.html>